gl gl gl en gl ar lt gl gl it gl gl gl en so gl gl en gl gl gl gl gl gl en gl en gl gl es gl gl gl gl gl en en en gl it de gl gl
O CONCELLO DE CERVO CONVIDA A GOZAR DO FESTIVAL FOLKLÓRICO NACIONAL E INFANTIL QUE TERÁ LUGAR - NOVAS | Cervo
A cita dará comezo o sábado 30 de xullo, a partir das 20:30 horas, coas actuacións do Grupo Ximelga La Saya (Avilés), a Asociación Coros y Danzas Fermento (Valdepeñas-Ciudad Real) e o grupo anfitrión Mistura será o encargado de poñer o broche de ouro O domingo 31, será a quenda do Festival Infantil coa participación da Asociación Cultural Amado Lar (Ferreira), dos Grupos Folklóricos Pindusa e Ledaiña de Bágoas da Terra (Viveiro), e rematará co Grupo Folklórico Mistura
Este último día haberá venta de bolos preñados e empanadas, e sortearase unha cesta
O Concello de Cervo convida a gozar do Festival Folklórico Nacional e Infantil que se celebrará en San Ciprián, na Praza dos Campos, esta próxima fin de semana, da man do Grupo Folklórico Mistura, coa colaboración da Administración local.
O alcalde de Cervo, Alfonso Villares, a edil de Cultura, Dolores García Caramés, o concelleiro de Deportes, David Rodríguez e a edil de Medio Ambiente, Mali Méndez, presentaron a cita acompañados do Presidente e profesor do Grupo organizador, Claudio López, e doutros compañeiros de Mistura.
Así, o sábado 30 terá lugar o Festival Nacional que arrincará ás 20:30 horas coa participación dos grupos Ximelga la Saya (Avilés), a Asociación Coros y Danzas Fermento  (Valdepeñas, Ciudad Real) e rematará coa actuación do anfitrión, o Grupo Folklórico Mistura.
Xa o domingo 31 será a quenda dos máis pequenos/as; a partir das 19:00h actuarán os grupos: Asociación Cultural Amado Lar (Valadouro), o Grupo Folklórico Pindusa  (Viveiro), o Grupo Folklórico Ledaiña (Viveiro) e rematará a sección infantil do Grupo Organizador, Mistura.
O domingo haberá ademais venta de bolos preñados e empanada, así como o sorteo de unha espectacular cesta elaborada con produtos doados polos comerciantes da zona.
O alcalde de Cervo, Alfonso Villares, quixo “felicitar ao Grupo Folklórico Mistura polo traballo que están a facer a prol da Cultura Galega, achegando, ademais o noso Folklore ás novas xeracións, velando así pola súa conservación como ben patrimonial que é”.
Villares aplaudiu así o seu labor e a súa vontade de “volver compartir con todos nós o seu talento, logo de dous anos de pandemia moi duros en todos os aspectos que nos obrigaron a facer un gran paréntese tamén na faceta cultural”.
Pola súa banda Caramés apuntou que agardamos que todo o Pobo participe nesta actividade e asista a ver un espectáculo “que é un intercambio cultural único que nos ofrece a oportunidade de ver en directo o talento de diferentes agrupacións, aos que animamos a desfrutar do noso municipio e de todo canto Cervo pode ofrecer”.
Praza do Concello, s/n
Tel.: +34 982 557 777 - Fax : +34 982 557 729
O Concello de Cervo tamén está contigo nas redes sociais. Sigue toda a súa actualidade a través destas canles e participa!